Poštovani,

Povodom žalbe Vojina Rakića na medijski sadržaj objavljen na portalu Kurir.rs, obaveštavamo vas da smo objavili odgovor gospodina Rakića na navode u tekstu koji smo preneli. Njegova konstatacija da se i dalje nalazi u pretrazi je, u najmanju ruku čudna, te nam nije ni jasno na šta se žali. Da li želi da preneti tekst uklonimo, da li želi da ukolnimo i njegov odgovor, da li hoće da se tom temom više ne bavimo?

Odredbe Kodeksa novinara Srbije smo u potpunosti poštovali objavljujući njegov odgovor, pomenuti sadržaj nećemo sklanjati, niti ćemo odustati od teme koja je svakako od interesa za javnost, jer rasvetljavanje svih okolnosti sumnnjivog predstavljanja  gospodina Rakića kao predstavnika jedne od najuticajnijih međunarodnih organizacija svakako jeste u javnom interesu.

Istražujući ovu temu, Kurir je došao do dopisa upućenog gospodinu Rakiću iz centrale UNESCO u Parizu, koju je potpisao šef komunikacija te organizacije, koju vam dostavljamo u prilogu, i koji smo, takođe, objavili.

Iz pomenutog dopisa apsolutno je jasno da ni gospodin Rakić, niti ijedna organizacija koja se sa njim dovodi u vezu, kako se u pismu navodi, nije povezana sa UNESCO.

Imajući u vidu ove dokaze, molimo vas da pomenutu žalbu odbacite, i da konstatujete da Kurir.rs nije prekršio Kodeks novinara Srbije.

Sa poštovanjem,

Petar Jeremić

Menadžer za etičke standarde

Adria Media Group